السلام عليكم ورحمة الله اهلا بكم في حلقة جديدة من برنامج زكاتي وهنتابع باقي زكاة الوصول المتداولة. وخدنا المرة اللي فاتت زكاة البضاعة بانواعها المختلفة. واتكلمنا على اغلب الحالات اللي ممكن تمر بها المادة الخام من ساعة ما
نطلع من المخزن لغاية ما توصل لمنتج تاني طيب تعالوا النهاردة نتكلم عن بند مشهور جدا وممكن ناس كتيرة تكون مش عارفة ان هو اصلا بيتحاسب عليه زكاة. واللي عارف انه بيتحاسب عليه زكاة عنده خلاف فيه. طيب هنتكلم
عنده بالتفصيل وهو بند كبير خالص اسمه بند الديون بند الديون بيتسمى عند المحاسبين يا اما بلفظ المدينون يا اما بلفظ العملاء يا اما بلفظ اوراق القبض تمام؟ طيب يعني ايه الديون؟ الديون معناها الديون اللي لي عند الغير
اوراق القبض معناها الديون اللي لها عند الغير بس مسجلة بكمبيالات او سند ازني. يعني المحصلة بتاعتها في الاخر ان انا لي دين عند واحد طيب انا ازاي احسب زكاة الدين اللي لي عند واحد ده؟ الدين ده بيقولوا له تلات انواع. عند المحاسبين له تلات انواع وعند الفقهاء بيقسموه لنوعين. المحاسبين بيقولوا ان زكاة الدين
او انواع الدين حاجة اسمها ديون جيدة حاجة اسمها ديون مشكوك فيها وحاجة اسمها ديون معدومة. عند الفقهاء بيسموها الديون المرجوة السداد والديون غير مرجوة السداد طيب الديون في الاخر المحصلة بتاعتها تنقسم الى نوعين يا اما ديون جيدة انا متأكد ان هي جاية يا اما ديون مشكوك فيها او معدومة متأكد
مش جاي. وبناء عليه مين اللي هيدخل في الوعاء الزكوي بتاعي هي الديون الجيدة بلغة المحاسبين والديون مرجوة التحصيل بلغة الفقهاء طيب واحد يقول لي ازاي ازكي عن الدين هقول لك تعالى نقلب الموضوع ونتكلم فيه من ناحية تانية. لو انت عندك شركة
وعايز تصفيها او عندك شركة وواحد عايز ينضم معك في الشركة او عندك شركة وواحد عايز ينفصل معك من الشركة. دي بيسموها في المحاسبين يا اما التصفية يا اما الانضمام يا اما حالة الانفصال. وانت بتعمل تصفية للشركة او
انت بتبيع الشركة لحد لما تيجي تبيع له الشركة هتبيع له فيها ايه؟ هتبيع له الاصول السابتة بس؟ ولا هتبيع له الاصول السابتة اللي هي الالات والمعدات والسيارات والمباني وغيره
قالوا النقدية اللي موجودة داخل الشركة وهتبيع له الديون اللي موجودة جوة الشركة. طيب لما تيجي تبيع له الديون اللي موجودة جوة الشركة. هيقول لك انا هاخد كل الديون اللي هيقول لك انا هاخد الديون اللي انت متأكد ان انت هتحصلها
وكأنها حلت محل النقود وكأنها زي النقود بالزبط وتعامل معاملة الاموال اللي هي موجودة فعلا على ارض الواقع. طيب ازاي لما تيجي تبيع تحسب الديون ضمن الاموال الزكوية او ضمن اموال الشركة
ازاي لما تيجي تحسب الزكاة تستبعدها؟ انت لما جيت تصفي الشركة وتبيع الشركة لحد اعتبرت الدين مال زيه زي الاصول السابتة وزيه زي النقدية وزيه زي الاوراق المالية وكل الاصول الموجودة عندك في الشركة. وبالتالي لما تيجي تحاسب الفقير وتيجي تحسب الزكاة لازم تحسب الزكاة على الديون بس هناخد الديون المرجوة التحصيل
او الديون الجيدة فقط نفس الديون دي لو مسجلة بكمبيالة او سنة بازني بيسموها اوراق القبض اوراق القبض يعني الاوراق اللي انت هتقبض بها آآ الاوراق اللي انت هتقبض بها من الناس. الاوراق اللي انت هتقبض بها من العملاء ديون كانت موسقة لك
طيب نفس حكم اوراق القبض هي نفس حكم الديون يا اما تكون ديون جيدة يا اما تكون ديون مشكوك فيها يا اما تكون ديون معدومة. ازا كانت ديون جيدة تزكى مع الاموال الزكوية وازا كانت ديون معدومة او مشكوك في تحصيلها فلا تزكى وتخرج من وعاء الزكاة. يبقى لي حاجتين مهمين جدا
بيبقى ملحقة بالاصول الخاصة بالمدينون واوراق القبض حاجة اسمها مخصص الديون المشكوك فيها وحاجة تانية اسمها مخصص اوراق القبض او بيسموه عند المحاسبين مخصص الاجيو المخصص بتاع الديون المشكوك فيها ده التزام. هل هو يخصم من الاموال الزكوية ولا ما يخصمش
فاكرين القاعدة بتاعة ما لا يضاف اصله لا يخصم مخصصه طيب احنا هنا ضيفنا الديون نخصم المخصص لا مش هنخصم المخصص برضو. طب ليه؟ لان انا اخدت الديون الجيدة. فما ينفعش اخصم مخصص الديون المشكوك فيه. انت اصلا ما حطتش الديون المشكوك
عشان تخصمها. وبناء عليه طالما انت اخدت الديون بالقيمة بتاعة الديون الجيدة بس يبقى مش هينفع تخصم مخصص الديون المشكوك فيها نفس الكلام في اوراق القبض. طالما اخدت الاوراق القبض بقيمة الديون الجيدة يبقى مش هتخصم مخصص اوراق القبض او كما يسمى عند المحاسبين مخصص الاجر
وبناء عليه الديون هناخد الديون الجيدة ومش هنخصم المخصصات الخاصة بها. لان احنا اخدناها بالقيمة القابلة للتحقق او القيمة الجيدة القابلة للتحصيل من هزه الديون وتعامل معاملة الاموال الزكوية وتزكى مع وعاء الزكاة وان شاء
المرة اللي جاية نتكلم في تفاصيل اكتر عن الاصول المتداولة. تابعونا واشوفكم على خير. والسلام عليكم ورحمة الله وبركاته